
UPUTE ZA NATJEČAJ
 za odlazne mobilnosti nastavnog i nenastavnog osoblja u okviru programa Erasmus+ KA171 – Suradnja s partnerskim zemljama natječajna godina 2022.
SVRHA MOBILNOSTI1 
1. Podučavanje (nastavno osoblje) 
2. Osposobljavanje (nastavno i nenastavno osoblje) može uključivati nekoliko vrsta aktivnosti: - pohađanje strukturiranog tečaja/radionice stručnog usavršavanja u organizaciji inozemne visokoobrazovne ustanove; npr.: osiguranje kvalitete u visokom obrazovanju, provedba programa Erasmus+, poboljšanje organizacijskih i komunikacijskih sposobnosti zaposlenika i sve ostalo što pridonosi poboljšanju vještina, znanja/kompetencija potrebnih za obavljanje poslova u okviru postojećeg radnog mjesta 
- rad prema modelu job-shadowing, tj. praćenja rada kolega na inozemnoj ustanovi pri obavljanju njihovih stručnih aktivnosti 
- jezični trening usmjeren na profesionalne potrebe sudionika 
TRAJANJE MOBILNOSTI 
U svrhu podučavanja najkraće trajanje mobilnosti iznosi 5 dana, a najduže 60 dana, uz obvezu održavanja najmanje 8 sati nastave tjedno, ako se ne radi o kombiniranoj mobilnosti. U svrhu osposobljavanja najkraće trajanje mobilnosti iznosi 5 dana, a najduže 60 dana. Mobilnost se mora odvijati u kontinuitetu. Ako predloženi datumi mobilnosti uključuju dane vikenda, isti moraju biti ispunjeni aktivnostima u Mobility Agreementu kako bi mogli biti financirani. Zatraženi broj dana mobilnosti treba biti u skladu s dodijeljenim brojem dana po navedenom sporazumu u određenoj partnerskoj zemlji.
Napomena: Ako u trenutku prijave nisu poznati točni datumi mobilnosti, prijavitelj mora upisati procjenu razdoblja mobilnosti, npr. određeni mjesec u godini ili slično. Prijavitelj je dužan obavijestiti nadležne osobe o točnim datumima planirane mobilnosti odmah po saznanju i u najkraćem mogućem roku te za zatraženo razdoblje dobiti njihovu suglasnost. 

FINANCIJSKA POTPORA
Erasmus+ dnevnica je 180,00 eura do 14. dana mobilnosti, a od 15. dana 126,00 eura, dok se putni troškovi dodjeljuju na temelju udaljenosti do odredišta mobilnosti (vidjeti dokument Iznosi financijske potpore) u obliku paušalnog iznosa. 
Udaljenost u kilometrima računa se pomoću kalkulatora objavljenog na stranicama Europske komisije (http://ec.europa.eu/programmes/erasmus-plus/tools/distance_en.htm). 
Iznos za troškove puta izračunava se na temelju kalkulatorom određene zračne udaljenosti između polazišta i destinacije u jednom smjeru, a doprinos trošku se odnosi na dvosmjerno putovanje. Osoblje je dužno čuvati putnu dokumentaciju za potrebe obračuna putnog naloga. Putni nalog se otvara na Veleučilištu Arca. U putne troškove ne uračunavaju se troškovi nastali uslijed otkaza putovanja niti troškovi putnog osiguranja. Broj dodijeljenih financijskih potpora-granta ovisi o broju prijavljenih kandidata, trajanju mobilnosti te o osiguranim financijskim sredstvima
	0 - 99 km
	20 €

	100 - 499 km
	180 €

	500 -1999 km
	275 €

	2000- 2999 km
	360 €

	3000 – 3999 km
	530 €

	4000- 7999 km
	820 €

	8000 km ili više
	1500 €



ISPLATA FINANCIJSKE POTPORE 
Osobe kojima će se dodijeliti financijska potpora za mobilnost sklopit će sa Velučilištem Arca Ugovor o dodjeli financijske potpore za Erasmus+ mobilnost osoblja u svrhu podučavanja/osposobljavanja kojim se reguliraju međusobna prava i obveze Korisnika u pogledu boravka u inozemstvu. Veleučilište se obvezuje na žiro račun e, uz nalog za prijenos sredstava, isplatiti financijsku potporu za Korisnika.
Ovaj iznos će Veleučilište Arca isplatiti za Korisnika prema važećim zakonima i propisima Republike Hrvatske koji uređuju pitanje financijskog poslovanja te prema pravilima koja će objaviti Agencija za mobilnost i programe EU. 
Financijska potpora isplatit će se za Korisnika na žiro račun najkasnije u roku od 30 kalendarskih dana od dana stupanja na snagu Ugovora o dodjeli financijske potpore za Erasmus+ mobilnost osoblja u svrhu podučavanja/osposobljavanja. 

DODATAK ZA „ZELENO“ PUTOVANJE (GREEN TRAVEL) 
U skladu s načelima Erasmus povelje u visokom obrazovanju, visoka učilišta moraju promicati praksu pogodnu za okoliš u svim aktivnostima povezanima s Erasmus+ programom, što između ostalog podrazumijeva i poticanje korištenja održivih prijevoznih sredstava za mobilnost. S tim u skladu, korištenje održivih oblika putovanja se dodatno financira. Korisnici koji koriste održive oblike putovanja (npr. vlak, autobus, dijeljenje jednog vozila (car-pooling), bicikl) mogu ostvariti dodatan iznos potpore za putni trošak - za iznos vidjeti u vezanim dokumentima Natječaja. 
OSIGURANJE 
Osoblje je dužno sklopiti policu zdravstvenog osiguranja za cijelo vrijeme boravka u inozemstvu. 
VIZA 
Ako je potrebna viza za boravak u inozemstvu Korisnik financijske potpore dužan je sam ishoditi vizu u svrhu podučavanja/osposobljavanja na inozemnoj visokoškolskoj ustanovi. Ured za međunarodnu suradnju će pružiti podršku u pružanju informacija.
PROMJENA INSTITUCIJE 
Naknadna promjena natječajem odobrene institucije nije moguća. 
ZABRANA DVOSTRUKOG FINANCIRANJA 
Korisnik ne može dobiti financijsku potporu u sklopu programa Erasmus+ ukoliko je njegova mobilnost dodatno financirana iz sredstava koja potječu iz Europske unije. Prijavom na Natječaj, kandidati potpisuju izjavu o zabrani dvostrukog financiranja. 
OSOBLJE S MANJE MOGUĆNOSTI / POTPORA ZA UKLJUČIVOST 
Potencijalni je sudionik osoba čije je osobno, fizičko, mentalno ili zdravstveno stanje takvo da njihovo sudjelovanje u projektu / aktivnosti mobilnosti ne bi bilo moguće bez dodatne financijske ili druge vrste potpore. Visoka učilišta koja su odabrala osoblje s manje mogućnosti mogu zatražiti dodatna bespovratna sredstva od Nacionalne agencije za pokrivanje dodatnih troškova njihova sudjelovanja u aktivnostima mobilnosti. Za osoblje s manje mogućnosti, potpora u obliku bespovratnih sredstava može biti viša od maksimalnih pojedinačnih iznosa bespovratnih sredstava. Osobe u pratnji osoblja s manje mogućnosti imaju pravo na doprinos na temelju stvarnih troškova. Prijavni obrazac za dodjelu dodatne financijske potpore za uključivost nalazi se u Vezanim dokumentima Natječaja.

OSOBLJE BEZ FINANCIJSKE POTPORE (ZERO-GRANT STAFF)
[bookmark: _GoBack]Nastavno i nenastavno osoblje koje se prijavi na Natječaj i čija prijava udovoljava svim uvjetima, ali ne postoje dostatna sredstva za financiranje njihove mobilnosti, na mobilnost mogu ići o vlastitom trošku uz status osoblja na mobilnosti, tzv. zero-grant staff. Na njih se primjenjuju ista pravila kao i na osoblje koje ima potporu.

